ບັນດາຜູ້ນໍາຂອງໂລກ ຈະສືບຕໍ່ພະຍາຍາມ ປ້ອງກັນການກໍ່ການຮ້າຍ ດ້ວຍອາວຸດນີວເຄຼຍ
ບັນດາຜູ້ນໍາຂອງໂລກ ສືບຕໍ່ຄວາມພະຍາຍາມ ເພື່ອປົກປ້ອງ ບໍ່ໃຫ້ອາວຸດນີວເຄລຍ ຕົກໄປຢູ່ໃນກໍາມືຂອງພວກກໍ່ການຮ້າຍ.
ບັນດາຜູ້ນໍາຈາກຫລາຍກວ່າ 50 ປະເທດໄດ້ໃຫ້ຄໍາໝັ້ນໝາຍຂອງພວກຕົນຕື່ມອີກ ໃນການລົດຜ່ອນຄັງອາວຸດນີວເຄລຍໃນໂລກລົງນັ້ນ ປະທານາທິບໍດີບາຣັກ ໂອບາມາ ແຫ່ງສະຫະລັດ ກ່າວຕໍ່ບັນດາຜູ້ແທນທີ່ມາຮ່ວມວາລະ ສຸດທ້າຍ ຂອງກອງປະຊຸມສຸດຍອດນິວເຄລຍເປັນເວລາສອງມື້ທີ່ກຸງໂຊນ ໃນວັນອັງ ຄານມື້ນີ້ວ່າ ປະຊາຄົມໂລກຈະຕ້ອງທໍາຄວາມພະຍາຍາມຢ່າງເອົາຈິງເອົາຈັງແລະຍືນ ຍົງ ເພື່ອລົດຜ່ອນຄັງອາວຸດນີວເຄລຍໃນໂລກນັ້ນລົງ ຊຶ່ງທ່ານໂອບາມາກ່າວວ່າ: ທ່ານໂອບາມາຍອມຮັບວ່າ ໄດ້ ບັນລຸຄວາມຄືບໜ້າມາ ນັບແຕ່ ທ່ານໄດ້ເປັນເຈົ້າພາບຈັດກອງ ປະຊຸມສຸດຍອດກ່ຽວກັບເລື້ອງ ນີ້ຂຶ້ນທີ່ກຸງວໍຊິງຕັນໃນປີ 2010 ແລະ ໃຫ້ຂໍ້ສັງເກດວ່າ ຈໍານວນ ພວກປະເທດທີ່ມາຮ່ວມໃນກອງ ປະຊຸມດັ່ງກ່າວໄດ້ເພີ່ມຂຶ້ນເປັນ ຫຼາຍກວ່າ 50 ປະເທດແລ້ວ ທ່ານໂອບາມາກ່າວຕື່ມວ່າ ຜົນ ຂອງກອງປະຊຸມຄັ້ງນີ້ ຈະເປັນ ສະຖາປັດຕະຍະກໍາໃຫຍ່ຂຶ້ນ ຂອງໂລກທີ່ຈະອະນຸມັດໃຫ້ປະ ຊາຄົມນາໆຊາດ ດໍາເນີນການ ໃຊ້ພະລັງນີວເຄລຍທາງສັນຕິຢ່າງປອດໄພແລະມີປະສິດທິຜົນນັ້ນ ແຕ່ຖະແຫຼງການສະບັບນຶ່ງທີ່ເປີດເຜີຍອອກໃນວັນອັງຄານມື້ນີ້ເວລາອັດກອງປະຊຸມສຸດ ຍອດດັ່ງກ່າວ ບໍ່ໄດ້ອໍານວຍໃຫ້ເກີດແຜນການທີ່ເປັນຮູບປະທໍາໃດໆເພື່ອຈະໃຫ້ບັນລຸ ເປົ້າໝາຍນັ້ນ ກອງປະຊຸມສຸດຍອດໄດ້ຖືກຄອບງໍາໂດຍຄໍາປະກາດຂອງເກົາຫຼີເໜືອ ຫວ່າງໄວໆມານີ້ ທີ່ວ່າ ຕົນຈະສົ່ງດາວທຽມຂຶ້ນສູ່ອະວະກາດໃນເດືອນໜ້ານີ້ ພວກປະເທດຝ່າຍຕາເວັນ ຕົກຫຼາຍປະເທດເຊື່ອວ່າ ການສົ່ງດາວທຽມທີ່ວ່ານີ້ ຄວາມຈິງແລ້ວແມ່ນການທົດສອບ ຍິງລູກສອນໄຟທີ່ຍິງໄດ້ໃນໄລຍະໄກນັ້ນ